
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1314 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγνώριση της Κοινότητας Σελέρου σε Δήμο. 1 

Τροποποίηση συστατικής πράξης του Κοινοτικού Λα- 

ογραφικού Μουσείου Αργυρούπολης. 2 

Τροποποίηση συστατικής πράξης του Νομικού Προ¬ 
σώπου ΚΑΠΗ Κοινότητας Σιταγρών Ν. Δράμας. .. 3 

Έγκριση σύναψης σύμβασης μίσθωσης έργου στο Δη¬ 
μοτικό Βρεφονηπιακό Σταθμό Ομηρούπολης. 4 

Συμπλήρωση της υπ’ αριθμ. 7969/14.5.2006 απόφασης 
περί συγκρότησης Επιτροπής Ελέγχου Εκλογικών 

Παραβάσεων στο Νομό Αχάίας. 5 

Απόκτηση της ελληνικής ιθαγένειας από την ομογε¬ 
νή ΒΑΣΙΛΕΙΑΔΗ ΙΝΝΑ (νΑδΙϋΑϋΙ ΙΝΝΑ), του Προ¬ 
κόπιου και της Νίνας. 6 

Τροποποίηση της συστατικής πράξης του Νομικού 
Προσώπου με την επωνυμία «Αθλητικός Οργανι¬ 
σμός δήμου Φαρσάλων. 7 

Καθορισμός προσώπων που θα απασχοληθούν με 
συμβάσεις μίσθωσης έργου στον Δήμο Θήρας Ν. 

Κυκλάδων. 8 

Καθορισμός προσώπων που θα απασχοληθούν με 
συμβάσεις μίσθωσης έργου στον Δήμο Τήνου Ν. 

Κυκλάδων. 9 

Καθορισμός προσώπων που θα απασχοληθούν με 
συμβάσεις μίσθωσης έργου στο Δημοτικό Λιμε¬ 
νικό Ταμείου Τήνου - Ανδρου Ν. Κυκλάδων. 10 

Καθορισμός προσώπων που θα απασχοληθούν με 
συμβάσεις μίσθωσης έργου στον Δήμο Μυκόνου 

Ν. Κυκλάδων. 11 

Καθορισμός προσώπων που θα απασχοληθούν με 
συμβάσεις μίσθωσης έργου στον Δήμο Μήλου Ν. 

Κυκλάδων. 12 

Πρόσληψη προσωπικού με σύμβαση μίσθωσης έργου 
στο Πνευματικό Κέντρο Αθικίων «ΕΛΕΝΗ ΣΩΤ. ΔΙ¬ 
ΔΑΣΚΑΛΟΥ». 13 

Πρόσληψη προσωπικού με σύμβαση μίσθωσης έργου 
στο Πανταζοπούλειο Πολιτιστικό Κέντρο Δερβε¬ 
νιού (ΠΑ.ΠΟ.ΚΕ.ΔΕ.). 14 

Πρόσληψη προσωπικού με σύμβαση μίσθωσης έργου 
στο Δημοτικό Οργανισμό Υγείας και Κοινωνικής 
Αντίληψης «ΑΣΚΛΗΠΙΟΣ» του Δήμου Λουτρακιού 

- Περαχώρας (Δ.Ο.Υ.Κ.Α.Λ.Π). 15 

Πρόσληψη προσωπικού με σύμβαση μίσθωσης έργου 
στο Πνευματικό Κέντρο Δήμου Ξυλοκάστρου. ... 16 


14 Σεπτεμβρίου 2006 

Χορήγηση άδειας άσκησης επαγγέλματος Φυσικού 
Νοσοκομείων, εκτός της περιοχής των Ιοντιζου- 


σών Ακτινοβολιών. 17 

ΑΠΟΦΑΣΕΙ Σ 

Αριθμ. 4631 + 4234 (1) 


Αναγνώριση της Κοινότητας Σελέρου σε Δήμο. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 2 παρ. 1 περ. γ' του 
ν. 3463/8.6.2006, σύμφωνα με τις οποίες «Δήμοι είναι 
όσες Κοινότητες έχουν πληθυσμό άνω των τεσσάρων 
χιλιάδων (4.000) κατοίκων κατά την τελευταία απο- 
γραφή» και τις όμοιες του άρθρου 5 του ιδίου νόμου, 
σύμφωνα με τις οποίες «Για όσες Κοινότητες συντρέχει 
η προϋπόθεση της περίπτωσης γ' της παρ. 1 του άρθρου 
2, η αναγνώρισή τους γίνεται με απόφαση του Γ ενικού 
Γραμματέα της οικείας Περιφέρειας, η οποία δημο¬ 
σιεύεται στην Εφημερίδα της Κυβερνήσεως». 

3. Την υπ’ αριθμ. 6821/Γ5 -908/2002 κοινή υπουργική 
απόφαση Υπουργών Οικονομίας και Οικονομικών και 
Εσωτερικών, Δημόσιας Διοίκησης και Αποκέντρωσης 
(ΦΕΚ Β'715/12.6.2002) «Κύρωση των αποτελεσμάτων του 
πραγματικού πληθυσμού της γενικής απογραφής πλη¬ 
θυσμού της 18 ης Μαρτίου 2001», σύμφωνα με την οποία 
ο πραγματικός πληθυσμός της Κοινότητας Σελέρου, 
ανέρχεται στους 4.509 κατοίκους. 

4. Το γεγονός ότι συντρέχουν σύμφωνα με τα παραπά¬ 
νω οι προϋποθέσεις για την αναγνώριση της Κοινότητας 
Σελέρου σε Δήμο, αποφασίζουμε: 

Αναγνωρίζουμε ως Δήμο την Κοινότητα Σελέρου σύμ¬ 
φωνα με το σκεπτικό της παρούσης. 

Από την παρούσα απόφαση δεν προκαλείται δαπάνη 
εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 19 Ιουλίου 2006 

Ο Γ ενικός Γ ραμματέας Περιφέρειας 
ΜΙΧΑΛΗΣ ΑΓΓΕΛΟΠΟΥΛΟΣ 

Αριθμ. 4642 (2) 

Τροποποίηση συστατικής πράξης του Κοινοτικού Λα- 
ογραφικού Μουσείου Αργυρούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190, 203 του π.δ/τος 
410/95, 25 παρ. 1 περ. ια' του ν. 3202/2003. 

2. Την υπ’ αριθμ. ΔΙ ΕΣ 10534/6.7.1995 απόψασή μας 
η οποία δημοσιεύθηκε στο ΦΕΚ 653/τ.Β726.7.1995 περί 
σύστασης του Νομικού Προσώπου με την επωνυμία «Κοι¬ 
νοτικό ΛαοΥραφικό Μουσείο Αργυρούπολης». 

3. Την υπ’ αριθμ. 71/2006 απόφαση του Δημοτικού Συμ¬ 
βουλίου Σιταγρών περί τροποποίησης της συστατικής 
πράξης του Νομικού Προσώπου. 

4. Την υπ’ αριθμ. 2550/1.10.2003 απόφαση του Γενικού 
Γραμματέα Περιφέρειας περί μεταβίβασης αρμοδιο¬ 
τήτων και παροχής εξουσίας υπογραφής «Με εντολή 
του», αποφασίζουμε: 

Τροποποιούμε τη συστατική πράξη του Νομικού Προ¬ 
σώπου «Κοινοτικό Λαογραφικό Μουσείο Αργυρούπολης 
ως προς την παράγραφο 3 περίπτωση α' ως εξής: 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου, ποσού μέχρι 
5.000,00 €. 

Επίσης όπου γίνεται αναφορά στην φράση Κοινότητα 
Αργυρούπολης αυτή θα αντικατασταθεί από τη φράση 
«Δημοτικό Διαμέρισμα Αργυρούπολης Δήμου Σιταγρών». 

Με την παρούσα προκαλείται δαπάνη σε βάρος του 
προϋπολογισμού του Δήμου οικονομικού έτους 2006 
ποσού 5.000,00 €. 

Κατά τα λοιπά ισχύει η υπ’ αριθμ. ΔΙ ΕΣ 10534/6.7.1995 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 30 Μαΐου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

- ♦ - 

Αριθμ. 4640 (3) 

Τροποποίηση συστατικής πράξης του Νομικού 
Προσώπου ΚΑΠΗ Κοινότητας Σιταγρών Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190, 203 - 205 του π.δ/τος 
410/1995, του άρθρου 25 παρ. 1 περ. ια' του ν. 3202/2003. 

2. Την υπ’ αριθμ. 6768/14.9.1998 απόφασή μας περί σύ¬ 
στασης Νομικού Προσώπου με την Επωνυμία «Κέντρο 
Ανοικτής Προστασίας Ηλικιωμένων (ΚΑΠΗ) Κοινότητας Σι- 
ταγρών» που δημοσιεύθηκε στο ΦΕΚ 1045/τ.Β'/6.10.1998. 

3. Την υπ’ αριθμ. 68/2006 απόφαση του Δημοτικού Συμ¬ 
βουλίου Σιταγρών περί τροποποίησης της συστατικής 
πράξης του ΚΑΠΗ Κοινότητας Σιταγρών. 

4. Την υπ’ αριθμ. 2550/1.10.2003 απόφαση του Γενι¬ 
κού Γραμματέα Περιφέρειας Ανατολικής Μακεδονίας 
- Θράκης περί μεταβίβασης αρμοδιοτήτων και παροχής 
εξουσίας για υπογραφής «Με εντολή του». 

5. Τη βεβαίωση - γνωμοδότηση του νομικού συμβούλου 
του Δήμου Σιταγρών, αποφασίζουμε: 


Τροποποιούμε τη συστατική πράξη του Νομικού Προ¬ 
σώπου με την Επωνυμία «ΚΑΠΗ Κοινότητας Σιταγρών» 
ως προς την παράγραφο 3 περίπτωση α' ως εξής: 

3. Πόροι του Νομικού Προσώπου θα είναι: 

α) Η ετήσια οικονομική επιχορήγηση του Δήμου, ποσού 
μέχρι 20.000,00 €, ανάλογα με την οικονομική δυνατό¬ 
τητά του. 

Όπου γίνεται αναφορά στη φράση «Κοινότητα Σιτα- 
γρών», αυτή να αντικατασταθεί από τη φράση «Δημοτικό 
Διαμέρισμα Σιταγρών, Δήμου Σιταγρών. 

γ) Το Διοικητικό Συμβούλιο θα είναι σύμφωνο με τα 
οριζόμενα στις παραγράφους 2 και 3 του άρθρου 203 
του π.δ/τος 410/1995. 

Με την παρούσα προκαλείται δαπάνη σε βάρος του προ¬ 
ϋπολογισμού του Δήμου ποσού 20.000,00 € κατ’ έτος. 

Κατά τα λοιπά ισχύει η υπ’ αριθμ. 6768/14.9.1998 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 30 Μάίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

-♦- 

Αριθμ. οικ. 4923 (4) 

Έγκριση σύναψης σύμβασης μίσθωσης έργου στο 
Δημοτικό Βρεφονηπιακό Σταθμό Ομηρούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 6 του ν. 2527/1997 καθώς 
και τις όμοιες του ν. 1735/1987 και του ν. 2307/1995. 

2) Την υπ’ αριθμ. 3/2006 απόφαση του Δ.Σ. του Δημο¬ 
τικού Βρεφονηπιακού Σταθμού Ομηρούπολης, με την 
οποία ζητείται παροχή έγκρισης για σύναψη σύμβασης 
μίσθωσης έργου. 

3) Την υπ’ αριθμ. ΔΙΠΠ/ΦΈΓΚΡ. 1/272/12074/26.6.2006 
απόφαση της Επιτροπής του άρθρου 2 παρ.1 της υπ’ 
αριθμ. 55/98 ΠΥΣ, και την υπ’ αριθμ. 34047/7.7.2006 
απόφαση κατανομής του Υφυπουργού Εσωτερικών, 
Δημόσιας Διοίκησης και Αποκέντρωσης με την οποία 
εγκρίθηκαν για τους Ο.Τ.Α. της Περιφέρειας Βορείου 
Αιγαίου συμβάσεις μίσθωσης έργου κατά αριθμό και 
ειδικότητα, αποφασίζουμε: 

Εγκρίνουμε την σύναψη σύμβασης μίσθωσης έργου 
στο Δημοτικό Παιδικό Σταθμό Ομηρούπολης, για χρο¬ 
νικό διάστημα δώδεκα μηνών με ένα εργάτη ή συνερ¬ 
γείο, η αμοιβή του οποίου καθορίζεται στο ποσόν των 
15.000,00 € το οποίο θα απασχοληθεί με τον καθαρισμό 
της αυλής και τον ευπρεπισμό του εξωτερικού χώρου 
του Σταθμού. 

Το ανωτέρω έργο δεν ανάγεται στο συνήθη κύκλο των 
καθηκόντων των υπαλλήλων του Δημοτικού Παιδικού 
Σταθμού Ομηρούπολης. 

Σημειώνουμε ότι, σε περίπτωση που οι ανωτέρω ανά¬ 
γκες έχουν καλυφθεί εκτός της ανωτέρω διαδικασίας 
σε προσωπικό είτε με μετάταξη είτε με πρόσληψη μό¬ 
νιμου, παρακαλούμε ο Δήμος να ενημερώσει απευθείας 
το ΥΠΕΣΔΔΑ, εντός πέντε (5) ημερών από λήψεως της 
κοινοποίησης της προβλεπόμενης από το άρθρο 6 παρ. 
6 του ν. 2527/1997 απόφασής μας. 

Με τη σύμβαση μίσθωσης έργου που θα καταρτισθεί 
σύμφωνα με απόφαση του Δ.Σ., καθορίζονται οι τυχόν 

αναγκαίοι όροι και κάθε λεπτομέρεια σχετικά με τα 
δικαιώματα και τις υποχρεώσεις του αναδόχου. 

Η ανωτέρω απόφαση θα προκαλέσει δαπάνη σε βάρος 
του προϋπολογισμού του Δημοτικού Παιδικού Σταθμού 
Ομηρούπολης, έτους 2006, ύψους 15.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 20 Ιουλίου 2006 

Ο Γενικός Γραμματέας Περιφέρειας 
ΣΕΡΓΙΟΣ - ΣΠΥΡΙΔΩΝ ΤΣΙΦΤΗΣ 

-♦- 

Αριθμ. 10108 (5) 

Συμπλήρωση της υπ’ αριθμ. 7969/14.5.2006 απόφασης 
περί συγκρότησης Επιτροπής Ελέγχου Εκλογικών 
Παραβάσεων στο Νομό Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 15 του ν. 3202/2003 «Εκλο¬ 
γικές δαπάνες κατά τις νομαρχιακές και δημοτικές 
εκλογές, οικονομική διοίκηση και διαχείριση των Ο.Τ.Α., 
θέματα αλλοδαπών και άλλες διατάξεις». 

2. Την υπ’ αριθμ. 26200/18.5.2006 απόφαση του Υπουργού 
ΕΣ.Δ.Δ.Α. που δημοσιεύθηκε στο αριθμ. 645/τ.Β723.5.2006 
Φ.Ε.Κ. και αφορά την οργάνωση και λειτουργία των 
Επιτροπών Ελέγχου Εκλογικών Παραβάσεων. 

3. Την υπ’ αριθμ. 7968/14.6.2006 απόφασή μας, περί 
συστάσεως Επιτροπής Ελέγχου Εκλογικών Παραβάσεων 
στο Νομό Αχαΐας που δημοσιεύθηκε στο Φ.Ε.Κ. αριθμ. 
725/τ.Β7ΐ5.6.2006, αποφασίζουμε: 

Συμπληρώνουμε την απόφασή μας υπ’ αριθμ. 7968/ 
14.6.2006 ως εξής: 

Α. Τόπος συνεδρίασης της Επιτροπής: Το Κατάστη¬ 
μα της Δ/νσης Αυτ/σης και Αποκ/σης Ν. Αχαΐας στην 
Πάτρα. 

Β. Στο έργο της η Επιτροπή επικουρείται από τους 
παρακάτω υπαλλήλους της Π.Δ.Ε. 

1. Καραχάλιο Εμμανουήλ, υπάλληλο Κλάδου ΠΕ Δι¬ 
οικητικού με αναπληρώτρια την Φλιάτουρα Γεωργία, 
υπάλληλο Κλάδου ΔΕ Διοικητικών Γραμματέων. 

2. Σαράντη Γεώργιο, υπάλληλο Κλάδου ΠΕ Διοικητι¬ 
κού με αναπληρωτή τον Κων/νο Κουμαριώτη, υπάλληλο 
Κλάδου ΔΕ Διοικητικού. 

Γ. Οι οριζόμενοι υπάλληλοι έχουν τις αρμοδιότητες που 
αναφέρονται στο άρθρο 3 της υπ’ αριθμ. 26200/18.5.2006 
υπουργικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 17 Ιουλίου 2006 
Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

( 6 ) 

Απόκτηση της ελληνικής ιθαγένειας από την ομογενή 
ΒΑΣΙΛΕΙΑΔΗ ΙΝΝΑ (νΑΒΙϋΑΟΙ ΙΝΝΑ), του Προκόπιου 
και της Νίνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Με την υπ’ αριθμ. Κ11772/15035/20.7.2006 απόφαση του 
Γ ενικού Γ ραμματέα της Περιφέρειας Δυτικής Ελλάδος 
που εκδόθηκε σύμφωνα με τις διατάξεις του άρθρου 
1 του ν. 2790/2000 (ΦΕΚ 24 Α /16.2.2000), όπως τροπο¬ 
ποιήθηκε από το ν. 2910/2001 (ΦΕΚ 91 Α /2.5.2001) «Εί¬ 


σοδος και παραμονή αλλοδαπών στην Ελλάδα, Κτήση 
της Ελληνικής Ιθαγένειας με πολιτογράφηση και άλλες 
διατάξεις», γίνεται δεκτή η από 11.7.2006 αίτηση της 
ομογενούς ΒΑΣΙΛΕΙΑΔΗ ΙΝΝΑΣ (νΑδΙϋΑϋΙ ΙΝΝΑ), του 
Προκόπιου και της Νίνας, που γεννήθηκε το έτος 1952 
στο Καζακστάν, κάτοχος διαβατηρίου αριθ. Α 0256912, 
κάτοικος Μπισκέκ Κιργιζίας, με την οποία ζητά την από¬ 
κτηση της Ελληνικής Ιθαγένειας. 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

ΧΡΗΣΤΟΣ ΓΙΩΤΣΟΠΟΥΛΟΣ 

-♦- 

Αριθμ. οικ. 13148 (7) 

Τροποποίηση της συστατικής πράξης του Νομικού Προ¬ 
σώπου με την επωνυμία «Αθλητικός Οργανισμός δή¬ 
μου Φαρσάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Τις διατάξεις του άρθρου 203 του π.δ. 410/1995. 

2) Τις διατάξεις του άρθρου 9 του ν. 2503/1997. 

3) Τις διατάξεις του άρθρου 25 παρ. Ιια του ν.3202/ 2003. 

4) Την υπ’ αριθμ 7767/1998 (ΦΕΚ 931/Β/1998) απόφασή 
μας περί συστάσεως Νομικού Προσώπου με την επωνυ¬ 
μία «Αθλητικός Οργανισμός δήμου Φαρσάλων». 

5) Την υπ’ αριθμ. 2682/2001 (ΦΕΚ 597/Β/2001) απόφασή 
μας, περί παροχής εξουσιοδότησης υπογραφής στον 
Προϊστάμενο της Δ/νσης Αυτ/σης και Αποκ/σης «Με 
εντολή Γ ενικού Γ ραμματέα Περιφέρειας». 

6) Την υπ’ αριθμ. 103/2006 απόφαση του Δημοτικού 
Συμβουλίου Φαρσάλων, περί τροποποίησης της συστα¬ 
τικής πράξης του Νομικού Προσώπου, αποφασίζουμε: 

Τροποποιούμε την υπ’ αριθμ. 7767/1998 (ΦΕΚ 931/Β/1998) 
απόφασή μας περί σύστασης Νομικού Προσώπου με την 
επωνυμία «Αθλητικός Οργανισμός δήμου Φαρσάλων», ως 
προς το ποσό της επιχορήγησης και ορίζουμε ότι στο 
εξής η ετήσια επιχορήγηση από το δήμο Φαρσάλων θα 
ανέρχεται στο ποσό των 50.000,00 ευρώ. 

Με την παρούσα απόφαση προκαλείται δαπάνη σε 
βάρος του προϋπολογισμού του δήμου Φαρσάλων για 
το οικ. έτος 2006 ύψους 50.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 24 Ιουλίου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης κ.α.α. 

Α. ΨΩΜΟΥΛΙΑΣ 

-♦- 

Αριθμ. 6363 (8) 

Καθορισμός προσώπων που θα απασχοληθούν με συμβά¬ 
σεις μίσθωσης έργου στο Δήμο Θήρας Ν. Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) με τις οποίες η αρμοδιότητα καθορι¬ 
σμού του αριθμού των προσώπων τα οποία μπορούν 
να απασχολούνται στους Ο.Τ.Α. Α' και Β' βαθμού και τα 
νομικά πρόσωπα με σύμβαση μίσθωσης έργου ασκείται 
από το Γ ενικό Γ ραμματέα της Περιφέρειας. 

2. Την υπ’ αριθμ. ΔΙΠΠ/Φ.ΕΓΚΡ.1/220/12077/22.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την υπ’ αριθμ. 32903/22.6.2006 απόφαση κατανομής 
του Υφυπουργού Εσωτερικών, Δημόσιας Διοίκησης και 
Αποκέντρωσης. 

4. Το υπ’ αριθμ. οικ. 32932/23.6.2006 έγγραφο του 
ΥΠ.ΕΣ.Δ.Δ.Α. 

5. Την από 27.2.2006 βεβαίωση του δικηγόρου του 
Δήμου Θήρας Κων/νου Κοπατσάρη, αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με σύμβαση μίσθωσης 
έργου από τον Δήμο Θήρας Ν. Κυκλάδων ως εξής: 

- Επτά (7) Ναυαγοσώστες 

Το χρονικό διάστημα που απαιτείται για την ολοκλήρω¬ 
ση των προαναφερομένων έργων είναι ένα (1) έτος. 

Οι αμοιβές τους θα καθοριστούν στις συμβάσεις που 
θα υπογραφούν και οπωσδήποτε δεν θα υπερβαίνουν 
συνολικά το προβλεπόμενο στον προϋπολογισμό του 
Δήμου Θήρας ποσό. 

Τα προς ανάθεση έργα δεν πρέπει να ανάγονται στα 
συνήθη καθήκοντα των υπαλλήλων του Δήμου Θήρας 
και ούτε μπορούν να εκτελεστούν απ’ αυτούς, λόγω της 
εξειδίκευσης του αντικειμένου. 

Η ανανέωση ή η παράταση των συμβάσεων αυτών 
απαγορεύεται. 

Σε περίπτωση που οι ανωτέρω ανάγκες σας έχουν κα¬ 
λυφθεί σε προσωπικό είτε με μετάταξη είτε με πρόσληψη 
μόνιμου παρακαλούμε άμεσα να ενημερώσετε απευθείας 
το ΥΠ.ΕΣ.Δ.Δ.Α. και την Υπηρεσία μας εντός πέντε (5) 
ημερών από τη λήψη της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 26 Ιουνίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 6366 (9) 

Καθορισμός προσώπων που θα απασχοληθούν με συμ¬ 
βάσεις μίσθωσης έργου στον Δήμο Τήνου Ν. Κυ¬ 
κλάδων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) με τις οποίες η αρμοδιότητα καθορι¬ 
σμού του αριθμού των προσώπων τα οποία μπορούν 
να απασχολούνται στους Ο.Τ.Α. Α' και Β' βαθμού και τα 
νομικά πρόσωπα με σύμβαση μίσθωσης έργου ασκείται 
από το Γ ενικό Γ ραμματέα της Περιφέρειας. 

2. Την υπ’ αριθμ. ΔΙΠΠ/Φ.ΕΓΚΡ. 1/220/12077/22.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ. 

3. Την υπ’ αριθμ. 32903/22.6.2006 απόφαση κατανομής 
του Υφυπουργού Εσωτερικών, Δημόσιας Διοίκησης και 
Αποκέντρωσης. 

4. Το υπ’ αριθμ. οικ. 32932/23.6.2006 έγγραφο του 
ΥΠ.ΕΣ.Δ.Δ.Α. 

5. Την από 2.3.2006 βεβαίωση του δικηγόρου Τήνου 
Μηνά Ασπρου, αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με σύμβαση μίσθωσης 
έργου από τον Δήμο Τήνου Ν. Κυκλάδων ως εξής: 

-Ένας (1) Ηλεκτρολόγος 

Τ ο χρονικό διάστημα που απαιτείται για την ολοκλήρω¬ 
ση των προαναφερομένων έργων είναι ένα (1) έτος. 


Οι αμοιβές τους θα καθοριστούν στις συμβάσεις που 
θα υπογραφούν και οπωσδήποτε δεν θα υπερβαίνουν 
συνολικά το προβλεπόμενο στον προϋπολογισμό του 
Δήμου Τήνου ποσό. 

Τα προς ανάθεση έργα δεν πρέπει να ανάγονται στα 
συνήθη καθήκοντα των υπαλλήλων του Δήμου Τήνου 
και ούτε μπορούν να εκτελεστούν απ’ αυτούς, λόγω της 
εξειδίκευσης του αντικειμένου. 

Η ανανέωση ή η παράταση των συμβάσεων αυτών 
απαγορεύεται. 

Σε περίπτωση που οι ανωτέρω ανάγκες σας έχουν κα¬ 
λυφθεί σε προσωπικό είτε με μετάταξη είτε με πρόσληψη 
μόνιμου παρακαλούμε άμεσα να ενημερώσετε απευθείας 
το ΥΠ.ΕΣ.Δ.Δ.Α. και την Υπηρεσία μας εντός πέντε (5) 
ημερών από τη λήψη της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 26 Ιουνίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 6367 (10) 

Καθορισμών προσώπων που θα απασχοληθούν με συμ¬ 
βάσεις μίσθωσης έργου στο Δημοτικό Λιμενικό Τα¬ 
μείου Τήνου - Άνδρου Ν. Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) με τις οποίες η αρμοδιότητα καθορι¬ 
σμού του αριθμού των προσώπων τα οποία μπορούν 
να απασχολούνται στους Ο.Τ.Α. Α' και Β' βαθμού και τα 
νομικά πρόσωπα με σύμβαση μίσθωσης έργου ασκείται 
από το Γ ενικό Γ ραμματέα της Περιφέρειας. 

2. Την υπ’ αριθμ. ΔΙΠΠ/Φ.ΕΓΚΡ.1/220/12077/22.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ. 

3. Την υπ’ αριθμ. 32903/22.6.2006 απόφαση κατανομής 
του Υφυπουργού Εσωτερικών, Δημόσιας Διοίκησης και 
Αποκέντρωσης. 

4. Το υπ’ αριθμ. οικ. 32932/23.6.2006 έγγραφο του 
ΥΠ.ΕΣ.Δ.Δ.Α. 

5. Την από 30.3.2006 βεβαίωση του δικηγόρου Τήνου 
Μιχαήλ Δοκιμάκη, αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με σύμβαση μίσθωσης 
έργου από το Δημοτικό Λιμενικό Ταμείο Τήνου - Άνδρου 
ως εξής: 

-Ένας (1) ΔΕ Ηλεκτροτεχνίτης 

Το χρονικό διάστημα που απαιτείται για την ολο¬ 
κλήρωση των προαναφερομένων έργων είναι ένα (1) 
έτος. 

Οι αμοιβές τους θα καθοριστούν στις συμβάσεις που 
θα υπογραφούν και οπωσδήποτε δεν θα υπερβαίνουν 
συνολικά το προβλεπόμενο στον προϋπολογισμό του 
Δημοτικού Λιμενικού Ταμείου Τήνου - Άνδρου ποσό. 

Τα προς ανάθεση έργα δεν πρέπει να ανάγονται στα 
συνήθη καθήκοντα των υπαλλήλων του Δημοτικού Λι¬ 
μενικού Ταμείου Τήνου - Άνδρου και ούτε μπορούν να 
εκτελεστούν απ’ αυτούς, λόγω της εξειδίκευσης του 
αντικειμένου. 

Η ανανέωση ή η παράταση των συμβάσεων αυτών 
απαγορεύεται. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Σε περίπτωση που οι ανωτέρω ανάγκες σας έχουν 
καλυφθεί σε προσωπικό είτε με μετάταξη είτε με πρό¬ 
σληψη μόνιμου παρακαλούμε άμεσα να ενημερώσετε 
απευθείας το ΥΠ.ΕΣ.Δ.Δ.Α. και την Υπηρεσία μας εντός 
πέντε (5) ημερών από τη λήψη της παρούσας απόφα¬ 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 26 Ιουνίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 6365 (11) 

Καθορισμός προσώπων που θα απασχοληθούν με συμ¬ 
βάσεις μίσθωσης έργου στον Δήμο Μυκόνου Ν. Κυ¬ 
κλάδων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) με τις οποίες η αρμοδιότητα καθορι¬ 
σμού του αριθμού των προσώπων τα οποία μπορούν 
να απασχολούνται στους Ο.Τ.Α. Α' και Β' βαθμού και τα 
νομικά πρόσωπα με σύμβαση μίσθωσης έργου ασκείται 
από το Γ ενικό Γ ραμματέα της Περιφέρειας. 

2. Την υπ’ αριθμ. ΔΙΠΠ/Φ.ΕΓΚΡ.1/220/12077/22.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ. 

3. Την υπ’ αριθμ. 32903/22.6.2006 απόφαση κατανομής 
του Υφυπουργού Εσωτερικών, Δημόσιας Διοίκησης και 
Αποκέντρωσης. 

4. Το υπ’ αριθμ. οικ. 32932/23.6.2006 έγγραφο του 
ΥΠ.ΕΣ.Δ.Δ.Α. 

5. Την από 27.3.2006 βεβαίωση της δικηγόρου του 
Δήμου Μυκόνου, Μάρθας Φρούντζου, αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με σύμβαση μίσθωσης 
έργου από τον Δήμο Μυκόνου Ν. Κυκλάδων ως εξής: 

- Δώδεκα (12) Ναυαγοσώστες 

- Δύο (2) ΠΕ Πολιτικοί Μηχανικοί ή ΠΕ Αρχιτέκτονες 
Μηχανικοί 

Το χρονικό διάστημα που απαιτείται για την ολοκλήρω¬ 
ση των προαναφερομένων έργων είναι ένα (1) έτος. 

Οι αμοιβές τους θα καθοριστούν στις συμβάσεις που 
θα υπογραφούν και οπωσδήποτε δεν θα υπερβαίνουν 
συνολικά το προβλεπόμενο στον προϋπολογισμό του 
Δήμου Μυκόνου ποσό. 

Τα προς ανάθεση έργα δεν πρέπει να ανάγονται στα 
συνήθη καθήκοντα των υπαλλήλων του Δήμου Μυκόνου 
και ούτε μπορούν να εκτελεστούν απ’ αυτούς, λόγω της 
εξειδίκευσης του αντικειμένου. 

Η ανανέωση ή η παράταση των συμβάσεων αυτών 
απαγορεύεται. 

Σε περίπτωση που οι ανωτέρω ανάγκες σας έχουν κα¬ 
λυφθεί σε προσωπικό είτε με μετάταξη είτε με πρόσληψη 
μόνιμου παρακαλούμε άμεσα να ενημερώσετε απευθείας 
το ΥΠ.ΕΣ.Δ.Δ.Α. και την Υπηρεσία μας εντός πέντε (5) 
ημερών από τη λήψη της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 26 Ιουνίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


Αριθμ. 6364 (12) 

Καθορισμός προσώπων που θα απασχοληθούν με συμ¬ 
βάσεις μίσθωσης έργου στον Δήμο Μήλου Ν. Κυ¬ 
κλάδων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) με τις οποίες η αρμοδιότητα καθορι¬ 
σμού του αριθμού των προσώπων τα οποία μπορούν 
να απασχολούνται στους Ο.Τ.Α. Α' και Β' βαθμού και τα 
νομικά πρόσωπα με σύμβαση μίσθωσης έργου ασκείται 
από το Γ ενικό Γ ραμματέα της Περιφέρειας. 

2. Την υπ’ αριθμ. ΔΙΠΠ/Φ.ΕΓΚΡ.1/220/12077/22.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ. 

3. Την υπ’ αριθμ. 32903/22.6.2006 απόφαση κατανομής 
του Υφυπουργού Εσωτερικών, Δημόσιας Διοίκησης και 
Αποκέντρωσης. 

4. Το υπ’ αριθμ. οικ. 32932/23.6.2006 έγγραφο του 
ΥΠ.ΕΣ.Δ.Δ.Α. 

5. Την από 27.2.2006 βεβαίωση του δικηγόρου Μήλου 
Γιάννη Ψαρομηλίγκου, αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με σύμβαση μίσθωσης 
έργου από τον Δήμο Μήλου Ν. Κυκλάδων ως εξής: 

-Ένας (1) Ναυαγοσώστης 

Το χρονικό διάστημα που απαιτείται για την ολοκλήρω¬ 
ση των προαναφερομένων έργων είναι ένα (1) έτος. 

Οι αμοιβές τους θα καθοριστούν στις συμβάσεις που 
θα υπογραφούν και οπωσδήποτε δεν θα υπερβαίνουν 
συνολικά το προβλεπόμενο στον προϋπολογισμό του 
Δήμου Μήλου ποσό. 

Τα προς ανάθεση έργα δεν πρέπει να ανάγονται στα 
συνήθη καθήκοντα των υπαλλήλων του Δήμου Μήλου 
και ούτε μπορούν να εκτελεστούν απ’ αυτούς, λόγω της 
εξειδίκευσης του αντικειμένου. 

Η ανανέωση ή η παράταση των συμβάσεων αυτών 
απαγορεύεται. 

Σε περίπτωση που οι ανωτέρω ανάγκες σας έχουν κα¬ 
λυφθεί σε προσωπικό είτε με μετάταξη είτε με πρόσληψη 
μόνιμου παρακαλούμε άμεσα να ενημερώσετε απευθείας 
το ΥΠ.ΕΣ.Δ.Δ.Α. και την Υπηρεσία μας εντός πέντε (5) 
ημερών από τη λήψη της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 26 Ιουνίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 9893 (13) 

Πρόσληψη προσωπικού με σύμβαση μίσθωσης έρ¬ 
γου στο Πνευματικό Κέντρο Αθικίων «ΕΛΕΝΗ ΣΩΤ. 
ΔΙΔΑΣΚΑΛΟΥ». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των ν. 2218/1994, 2240/1994 και 2503/1997. 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την υπ’ αριθμ. 5/2006 απόφαση του Διοικητικού 
Συμβουλίου του Πνευματικού Κέντρου Αθικίων «ΕΛΕΝΗ 
ΣΩΤ. ΔΙΔΑΣΚΑΛΟΥ» Ν. Κορινθίας, περί πρόσληψης προ¬ 
σωπικού με σύμβαση μίσθωσης έργου και τις συνημμέ¬ 
νες σ’ αυτή βεβαιώσεις πληρεξουσίου δικηγόρου ότι οι 
αιτούμενες μισθώσεις έργου είναι γνήσιες συμβάσεις 
έργου που δεν υποκρύπτουν εξαρτημένη εργασία. 

4. Το υπ’ αριθμ. 32933/23.6.2006 έγγραφο του ΥΠ.ΕΣ. 
Δ.Δ.Α. με το οποίο μας γίνεται γνωστό ότι με την 
υπ’ αριθμ. ΔΙΠΠ/Φ.ΕΓΚΡ.1/220/12077/22.6.2006 απόφαση 
της επιτροπής του άρθρ. 2, παρ. 1 της υπ’ αριθμ. ΠΥΣ 
55/1998, και την υπ’ αριθμ. 32903/22.6.2006 απόφαση 
κατανομής του Υφυπουργού Εσωτερικών, Δημόσιας 
Διοίκησης και Αποκέντρωσης, εγκρίθηκαν συμβάσεις 
μίσθωσης έργου, διάρκειας ενός (1) έτους για τους 
Πρωτοβάθμιους Ο.Τ.Α., 

5. Το γεγονός ότι, όπως προκύπτει από την παραπάνω 
απόφαση του Διοικητικού Συμβουλίου του Πνευματι¬ 
κού Κέντρου Αθικίων «ΕΛΕΝΗ ΣΩΤ. ΔΙΔΑΣΚΑΛΟΥ» το 
έργο που θα παρέχει το υπό πρόσληψη προσωπικό δεν 
ανάγεται στον κύκλο των συνήθων καθηκόντων των 
υπαλλήλων του, αποφασίζουμε: 

Καθορίζουμε τον αριθμό των προσώπων που θα απα¬ 
σχοληθούν με σύμβαση μίσθωσης έργου στο Πνευματικό 
Κέντρο Αθικίων «ΕΛΕΝΗ ΣΩΤ. ΔΙΔΑΣΚΑΛΟΥ», το συγκε¬ 
κριμένο έργο που θα εκτελέσουν, το χρονικό διάστημα 
που απαιτείται για την ολική ή τμηματική παράδοση 
έργου, το συνολικό ποσό της αμοιβής του αναδόχου 
και τον τόπο εκτέλεσης του έργου ως εξής: 

Α. Έναν (1) φροντιστή πολιτιστικών - καλλιτεχνικών 
εκδηλώσεων για την: 

- διοργάνωση εθιμοτυπικών και λοιπών εκδηλώσεων, 
τον σχεδίασμά και την εφαρμογή προγραμμάτων ενη¬ 
μέρωσης των πολιτών για τις επιδιώξεις, στόχους και 
γενικές δραστηριότητες του Πνευματικού Κέντρου. 

- Επιμέλεια ενημερωτικών εκδόσεων και εκπομπών 
του Πνευματικού Κέντρου στα ΜΜΕ. 

- Συγκέντρωση όλου του παντός τύπου υλικού που 
αφορά την πολιτιστική, πνευματική, αρχιτεκτονική και 
λαογραφική κληρονομιά της περιοχής. 

- Κατάρτιση αρχείου, πολιτιστικού πνευματικού και 
λαογραφικού υλικού. 

- Την οργάνωση της συμμετοχής του Πνευματικού Κέ¬ 
ντρου σε πολιτιστικές και πνευματικές εκδηλώσεις άλλων 
φορέων ή οργάνων όπου καλείται να συμμετάσχει. 

- Φροντίδα για την οργάνωση καλλιτεχνικών εκδηλώ¬ 
σεων (μουσική, θέατρο, καραγκιόζη, παιδικές-σχολικές 
εκδηλώσεις κ,λπ.) 

Η αμοιβή του ανωτέρω θα ανέλθει στο ποσό των 
4.000,00 ευρώ. Ο τόπος εκτέλεσης του έργου θα είναι 
ο χώρος του Πνευματικού Κέντρου. 

Β.Έναν (1) χοροδιδάσκαλο για την: 

- οργάνωση και εφαρμογή προγράμματος εκμάθησης 
χορού. 

- Οργάνωση τμημάτων χορού (παραδοσιακού, κλασ¬ 
σικού, μοντέρνου, κ.λπ.). 

- Οργάνωση εκδηλώσεων παρουσίασης των τμημάτων 
χορού. 

Η αμοιβή του ανωτέρω θα ανέλθει στο ποσό των 
4.000,00 ευρώ. 

Ο τόπος εκτέλεσης του έργου θα είναι ο χώρος του 
Πνευματικού Κέντρου. 

Η διάρκεια των παραπάνω συμβάσεων είναι ένα (1) 
έτος. 


Από τις διατάξεις αυτής της απόφασης προκαλείται 
δαπάνη 8.000,00 ΕΥΡΩ η οποία θα βαρύνει τον προϋ¬ 
πολογισμό του Πνευματικού Κέντρου Αθικίων «ΕΛΕΝΗ 
ΣΩΤ.ΔΙΔΑΣΚΑΛΟΥ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 27 Ιουνίου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 9898 (14) 

Πρόσληψη προσωπικού με σύμβαση μίσθωσης έργου 
στο Πανταζοπούλειο Πολιτιστικό Κέντρο Δερβενι¬ 
ού (ΠΑ.ΠΟ.ΚΕ.ΔΕ.). 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των ν. 2218/1994, 2240/1994 και 2503/1997. 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

3. Την υπ’ αριθμ. 10/2006 απόφαση του Δ.Σ. του Πα- 
νταζοπούλειου Πολιτιστικού Κέντρου Δερβενιού, (ΠΑ. 
ΠΟ.ΚΕ.ΔΕ) περί πρόσληψης προσωπικού με σύμβαση 
μίσθωσης έργου και τις συνημμένες σ’ αυτή βεβαιώσεις 
πληρεξουσίου δικηγόρου ότι οι αιτούμενες μισθώσεις 
έργου είναι γνήσιες συμβάσεις έργου που δεν υποκρύ¬ 
πτουν εξαρτημένη εργασία. 

4. Το υπ’ αριθμ. οικ. 32933/23.6.2006 έγγραφο του ΥΠ.ΕΣ. 
Δ.Δ.Α. με το οποίο μας γίνεται γνωστό ότι με την υπ’ 
αριθμ. ΔΙΠΠ/Φ.ΕΓΚΡ.1/220/12077/22.6.2006 απόφαση της 
επιτροπής του άρθρ. 2, παρ. 1 της υπ’ αριθμ. ΠΥΣ 55/1998, 
και την υπ’ αριθμ. 32903/22.6.2006 απόφαση κατανομής 
του Υφυπουργού Εσωτερικών, Δημόσιας Δ/σης και Αποκ/ 
σης, εγκρίθηκαν συμβάσεις μίσθωσης έργου, διάρκειας 
ενός (1) έτους για τους Πρωτοβάθμιους Ο.Τ.Α.. 

5. Το γεγονός ότι, όπως προκύπτει από την παραπάνω 
απόφαση του Διοικητικού Συμβουλίου του Πανταζοπού- 
λειου Πολιτιστικού Κέντρου Δερβενιού, (ΠΑ.ΠΟ.ΚΕ.ΔΕ) 
το έργο που θα παρέχει το υπό πρόσληψη προσωπικό 
δεν ανάγεται στον κύκλο των συνήθων καθηκόντων των 
υπαλλήλων του, αποφασίζουμε: 

Καθορίζουμε τον αριθμό των προσώπων που θα απα¬ 
σχοληθούν με σύμβαση μίσθωσης έργου στο Πανταζο- 
πούλειο Πολιτιστικό Κέντρο Δερβενιού (ΠΑ.ΠΟ.ΚΕ.ΔΕ.) 
το συγκεκριμένο έργο που θα εκτελέσουν, το χρονικό 
διάστημα που απαιτείται για την ολική ή τμηματική πα¬ 
ράδοση έργου, το συνολικό ποσό της αμοιβής του ανα¬ 
δόχου και τον τόπο εκτέλεσης του έργου ως εξής: 

Ι.Έναν (1) Καθηγητή Βυζαντινής Μουσικής για τη δι¬ 
δασκαλία βυζαντινής μουσικής. 

Συνολικό ποσό αμοιβής: 7.336,76 ΕΥΡΩ. 

Τόπος εκτέλεσης του έργου θα είναι η αίθουσα του 
ισογείου του ΠΑ.ΠΟ.ΚΕ.ΔΕ. 

2. Έναν (1) Μουσικό Φιλαρμονικής για τη λειτουργία 
του τμήματος της Φιλαρμονικής Ορχήστρας. 

Συνολικό ποσό αμοιβής: 11.200 ΕΥΡΩ. 

Τόπος εκτέλεσης του έργου θα είναι η αίθουσα του 
1 ου ορόφου του κτιρίου του ΠΑ.ΠΟ.ΚΕ.ΔΕ. 

Η διάρκεια των ανωτέρω συμβάσεων είναι ένα (1) 
έτος. 

Από τις διατάξεις της απόφασης αυτής προκαλείται 
δαπάνη ύψους 18.536,76 ευρώ , η οποία θα βαρύνει του 
προϋπολογισμό του ΠΑ.ΠΟ.ΚΕ.ΔΕ.. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 27 Ιουνίου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 9887 (15) 

Πρόσληψη προσωπικού με σύμβαση μίσθωσης έργου 
στο Δημοτικό Οργανισμό Υγείας και Κοινωνικής Αντί¬ 
ληψης «ΑΣΚΛΗΠΙΟΣ» του Δήμου Λουτρακιού - Περα- 
χώρας (Δ.Ο.Υ.Κ.Α.Λ.Π). 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των ν. 2218/1994, 2240/1994 και 
2503/1997. 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

3. Την υπ’ αριθμ. 3/2006 απόφαση του Διοικητικού 
Συμβουλίου του Δημοτικού Οργανισμού Υγείας και Κοι¬ 
νωνικής Αντίληψης «ΑΣΚΛΗΠΙΟΣ» του Δήμου Λουτρακιού 
- Περαχώρας (Δ.Ο.Υ.Κ.Α.Λ.Π) περί πρόσληψης προσωπι¬ 
κού με σύμβαση μίσθωσης έργου και τις και τις συνημ¬ 
μένες σε αυτή βεβαιώσεις πληρεξουσίου δικηγόρου ότι 
οι αιτούμενες μισθώσεις έργου είναι γνήσιες συμβάσεις 
έργου που δεν υποκρύπτουν εξαρτημένη εργασία. 

4. Το υπ’ αριθμ. οικ.32933/23.6.2006 έγγραφο του ΥΠ.ΕΣ. 
Δ.Δ.Α. με το οποίο μας γίνεται γνωστό ότι με την υπ’ 
αριθμ. ΔΙΠΠ/Φ.ΕΓΚΡ. 1/220/12077/22.6.2006 απόφαση της 
επιτροπής του αρθρ. 2, παρ. 1 της υπ’ αριθμ. ΠΥΣ 55/1998, 
και την υπ’ αριθμ. 32903/22.6.2006 απόφαση κατανο¬ 
μής του Υφυπουργού Εσωτερικών, Δημόσιας Δ/σης και 
Αποκ/σης, εγκρίθηκαν συμβάσεις μίσθωσης έργου, διάρ¬ 
κειας ενός (1) έτους για τους Πρωτοβάθμιους Ο.Τ.Α.. 

5. Το γεγονός ότι, όπως προκύπτει από την παραπάνω 
απόφαση του Διοικητικού Συμβουλίου του Δημοτικού 
Οργανισμού Υγείας και Κοινωνικής Αντίληψης «ΑΣΚΛΗΠΙ¬ 
ΟΣ» του Δήμου Λουτρακιού - Περαχώρας (Δ.Ο.Υ.Κ.Α.Λ.Π) 
το έργο που θα παρέχει το υπό πρόσληψη προσωπικό 
δεν ανάγεται στον κύκλο των συνήθων καθηκόντων των 
υπαλλήλων του, αποφασίζουμε: 

Καθορίζουμε τον αριθμό των προσώπων που θα απα¬ 
σχοληθούν με σύμβαση μίσθωσης έργου στο Δημοτικό 
Οργανισμό Υγείας και Κοινωνικής Αντίληψης «ΑΣΚΛΗΠΙ¬ 
ΟΣ» του Δήμου Λουτρακιού - Περαχώρας (Δ.Ο.Υ.Κ.Α.Λ.Π), 
το συγκεκριμένο έργο που θα εκτελέσουν, το χρονικό 
διάστημα που απαιτείται για την ολική ή τμηματική πα¬ 
ράδοση έργου, το συνολικό ποσό της αμοιβής του ανα- 
δόχου και τον τόπο εκτέλεσης του έργου ως εξής: 

1. Τρία (3) άτομα Γενικών Καθηκόντων για: 

• Τις απογραφές ομάδων πληθυσμού 

• Την επεξεργασία στοιχείων και 

• Την άσκηση κοινωνικής μέριμνας (εκδηλώσεις, υπεύ¬ 
θυνοι αρχηγοί ατόμων τρίτης ηλικίας, κ.λπ.). 

Συνολικό ποσό αμοιβής 31.200 ΕΥΡΩ. 

Τόπος εκτέλεσης του έργου: Όρια Δήμου και γραφεία 
του Οργανισμού. 

2. Τρεις (3) Γ ιατρούς γενικής ιατρικής για την άσκηση 
προληπτικής ιατρικής προς τους δημότες και ομάδες 
πληθυσμού του Δήμου σε συνεργασία ή όχι και με υπη¬ 
ρεσίες του ΕΣΥ ή άλλους φορείς υγείας. 

Συνολικό ποσό αμοιβής 35.600 ΕΥΡΩ. 


Τόπος εκτέλεσης του έργου: Σχολεία, εργοστάσια, 
εξεταστήρια Οργανισμού. 

3. Έναν (1) Γ ιατρό Καρδιολόγο για την άσκηση προλη¬ 
πτικής ιατρικής προς τους δημότες και ομάδες πληθυ¬ 
σμού του Δήμου σε συνεργασία ή όχι και με υπηρεσίες 
του ΕΣΥ ή άλλους φορείς υγείας. 

Συνολικό ποσό αμοιβής: 11.500 ΕΥΡΩ 

Τόπος εκτέλεσης του έργου: Σχολεία, εργοστάσια, 
εξεταστήρια Οργανισμού. 

4. Έναν (1) Κοινωνικό Λειτουργό για την παροχή οδη¬ 
γιών και παρακολούθηση ατόμων με ειδικές ανάγκες 
ή παροχή οδηγιών για την επανένταξη ατόμων που 
έχουν την προς τούτο ανάγκη, καθώς και η μέριμνα για 
την αντιμετώπιση προβλημάτων οικονομικώς ασθενών 
οικογενειών ή ατόμων τρίτης ηλικίας. 

Συνολικό ποσό αμοιβής: 10.400 ΕΥΡΩ. 

Τόπος εκτέλεσης του έργου: Όπου υφίσταται η ανά¬ 
λογη περίπτωση προς αντιμετώπιση, καθώς και στα 
γραφεία του Οργανισμού. 

5. Δύο (2) Νοσηλευτές για την υποβοήθηση έργου 
Ιατρών - Παροχή Πρώτων Βοηθειών. 

Συνολικό ποσό αμοιβής: 20.800 ΕΥΡΩ. 

Τόπος εκτέλεσης του έργου: Σχολεία, εργοστάσια, εξε¬ 
ταστήρια Οργανισμού καθώς και όπου αλλού απαιτηθεί 

Θ.Έναν (1) Παιδίατρο για την άσκηση προληπτικής ια¬ 
τρικής, αντιμετώπιση περιστατικών της ειδικότητάς του, 
παροχή οδηγιών, σε συνεργασία ή όχι και με υπηρεσίες 
του ΕΣΥ ή άλλου φορείς υγείας. 

Συνολικό ποσό αμοιβής: 6.000 ΕΥΡΩ. 

Τ όπος εκτέλεσης του έργου: Σχολεία, εργοστάσια, εξε¬ 
ταστήρια Οργανισμού καθώς και όπου αλλού απαιτηθεί. 

Οι παραπάνω συμβάσεις έχουν διάρκεια ένα (1) έτος. 

Από τις διατάξεις της απόφασης αυτής προκαλείται 
δαπάνη ύψους 115.500, 00 ευρώ, η οποία θα βαρύνει τον 
προϋπολογισμό του Δ.Ο.Υ.Κ.Α.Λ.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 27 Ιουνίου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθμ. 9884 (16) 

Πρόσληψη προσωπικού με σύμβαση μίσθωσης έργου 
στο Πνευματικό Κέντρο Δήμου Ξυλοκάστρου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των ν. 2218/1994, 2240/1994 και 2503/1997. 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

3. Την υπ’ αριθμ. 2/2006 απόφαση του Δ.Σ. του Πνευ¬ 
ματικού Κέντρου Δήμου Ξυλοκάστρου Ν. Κορινθίας, 
περί πρόσληψης προσωπικού με σύμβαση μίσθωσης 
έργου και τις συνημμένες σ’ αυτή βεβαιώσεις πληρε¬ 
ξουσίου δικηγόρου ότι οι αιτούμενες μισθώσεις έργου 
είναι γνήσιες συμβάσεις έργου που δεν υποκρύπτουν 
εξαρτημένη εργασία. 

4. Το υπ’ αριθμ. οικ. 32933/23.6.2006 έγγραφο του ΥΠ.ΕΣ. 
Δ.Δ.Α. με το οποίο μας γίνεται γνωστό ότι με την υπ’ 
αριθμ. ΔΙΠΠ/Φ.ΕΓΚΡ.1/220/12077/22.6.2006 απόφαση της 
επιτροπής του αρθρ. 2, παρ. 1 της υπ’ αριθμ. ΠΥΣ 55/1998, 
και την υπ’ αριθμ. 32903/22.6.2006 απόφαση κατανομής 

του Υφυπουργού Εσωτερικών, Δημόσιας Δ/σης και Αποκ/ 
σης, εγκρίθηκαν συμβάσεις μίσθωσης έργου, διάρκειας 
ενός (1) έτους για τους Πρωτοβάθμιους Ο.Τ.Α.. 

5. Το γεγονός ότι, όπως προκύπτει από την παραπάνω 
απόφαση του Διοικητικού Συμβουλίου του Πνευματικού Κέ¬ 
ντρου Δήμου Ξυλοκάστρου, το έργο που θα παρέχει το υπό 
πρόσληψη προσωπικό δεν ανάγεται στον κύκλο των συνή¬ 
θων καθηκόντων των υπαλλήλων του, αποφασίζουμε: 

Καθορίζουμε τον αριθμό των προσώπων που θα απα¬ 
σχοληθούν με σύμβαση μίσθωσης έργου στο Πνευματικό 
Κέντρο του Δήμου Ξυλοκάστρου, το συγκεκριμένο έργο 
που θα εκτελέσουν, το χρονικό διάστημα που απαιτείται 
για την ολική ή τμηματική παράδοση έργου, το συνολικό 
ποσό της αμοιβής του αναδόχου και τον τόπο εκτέλεσης 
του έργου ως εξής: 

Ι.Ένα (1) Δάσκαλο Φιλαρμονικής για τη λειτουργία 
της Φιλαρμονικής, που ανήκει στις αρμοδιότητες του 
Πνευματικού Κέντρου. 

Συνολικό ποσό αμοιβής: 12.000 ευρώ. 

Τόπος εκτέλεσης του έργου θα είναι το Δ.Δ. Ξυλο¬ 
κάστρου. 

2. Έναν (1) Υπεύθυνο προγράμματος «Νεολαία για την 
ευρώπη» για την οργάνωση του προγράμματος Δράση 
1, «Νεολαία για την Ευρώπη», ανταλλαγή νέων. 

Συνολικό ποσό αμοιβής: 4.500 ΕΥΡΩ. 

Τόπος εκτέλεσης του έργου θα είναι το Δ.Δ. Ξυλο¬ 
κάστρου. 

3. Δύο (2) Χοροδιδασκάλους για τη δημιουργία χορευ¬ 
τικού τμήματος, σαν μια δραστηριότητα που αποβλέπει 
στην πολιτιστική ανάπτυξη του Δήμου και τη διατήρηση 
της παράδοσης. Οι χοροί που θα διδάσκονται θα είναι 
παραδοσιακοί από όλες τις περιοχές της Ελλάδας. 

Συνολικό ποσό αμοιβής: 8.000 ΕΥΡΩ. 

Τόπος εκτέλεσης του έργου θα είναι το Δ.Δ. Ξυλο¬ 
κάστρου. 

Η διάρκεια των ανωτέρω συμβάσεων είναι ένα (1) έτος. 

Από τις διατάξεις της απόφασης αυτής προκαλείται δα¬ 
πάνη ύψους 24.500 ευρώ, η οποία θα βαρύνει τον προϋπο¬ 
λογισμό του Πνευματικού Κέντρου Δήμου Ξυλοκάστρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 27 Ιουνίου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 


Αριθμ. 4758 (17) 

Χορήγηση άδειας άσκησης επαγγέλματος Φυσικού 
Νοσοκομείων, εκτός της περιοχής των Ιοντιζουσών 
Ακτινοβολιών. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του ν.δ. 181/1974 (ΦΕΚ 347/Α/1974) «περί 
προστασίας εξ Ιοντιζουσών Ακτινοβολιών». 

2. Την υπ’ αριθμ. Α2 στ/2073/1983 (ΦΕΚ 280/Β/1983) υπουρ¬ 
γική απόφαση «Καθορισμός προσόντων για την επαγγελ¬ 
ματική απασχόληση των Φυσικών Νοσοκομείων». 

3. Την υπ’ αριθμ. 14632 (ΦΟΡ) 1416/1991 (ΦΕΚ 539/Β/1991) 
κοινή υπουργική απόφαση «Εγκριση Κανονισμών Ακτι¬ 
νοπροστασίας». 

4. Την υπ’ αριθμ. 138/2003 απόφαση του Νομάρχη Ιω- 
αννίνων «Μεταβίβαση αρμοδιοτήτων στους Βοηθούς 
Νομάρχες». 

5. Την από 20.7.2006 αίτηση του ενδιαφερομένου. 

6. Την γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού Νοσοκο¬ 
μείων Ακτινοφυσικού Ιατρικής (Συνεδρίαση 24/26.6.2006). 

7. Το υπ’ αριθμ. Υ7α/Γ.Π./62785/6.7.2006 έγγραφο του 
Υπουργείου Υγείας και Πρόνοιας «χορήγηση άδειας 
άσκησης επαγγέλματος Φυσικού Νοσοκομείων εκτός 
της περιοχής των Ιοντιζουσών Ακτινοβολιών». 

8. Τις διατάξεις του ν. 2647/1998 (ΦΕΚ 237/Α/1998) 
«Μεταβίβαση αρμοδιοτήτων στις περιφέρειες και την 
Αυτοδιοίκηση και άλλες διατάξεις», αποφασίζουμε: 

Χορηγούμε άδεια άσκησης επαγγέλματος Φυσικού 
Νοσοκομείων εκτός της περιοχής των Ιοντιζουσών Ακτι¬ 
νοβολιών στον ΧΡΗΣΤΟ ΜΠΟΥΣΗ του Νικολάου, για όλη 
την επικράτεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 20 Ιουλίου 2006 

Με εντολή Νομάρχη 
Ο Διευθυντής 
ΙΩΑΝΝΗΣ ΝΙΚΟΠΟΥΛΟΣ 

